עודד קרבצ'יק

עודד קרבצ'יק (נולד ב-19 ביולי 1966) הוא מנטור, מאמן מנטלי לספורטאים וכדורסלן בעברו.

קריירת משחק 
קרבצ'יק צמח כשחקן כדורסל במועדון מכבי תל אביב (כדורסל) החל מקבוצת הילדים בשנת 1978, ועד להצטרפותו לקבוצת הבוגרים בשנת 1984. בעונת 6–1985 עבר לקבוצת מועדון הפועל רמת גן-גבעתיים, הצטרף לקבוצת מועדון מ.ס. גבעת שמואל ב־1987, ולאחר מכן המשיך בהפועל כפר סבא (שנים 1992–1996). ב־1996 פרש מכדורסל מקצועי בעקבות פציעה.

קריירה כמנטור ומרצה 
לאחר פרישה ממשחק כדורסל מקצועי, החל לעבוד בעסק המשפחתי לציוד כיבוי אש והצלה, ובמקביל השלים לימודי חינוך גופני, פסיכולוגיה ומנהל עסקים. לאחר לימודיו, החל לעבוד כמרצה לשיווק במכללת הקידמה הצפונית ולהתעניין בתחום הליווי העסקי. עודד גם פנה ללימוד הנחיית קבוצות ובהמשך החל לעבוד עם ארגונים כיועץ עסקי וכמרצה. עם התפתחותו החל עודד קרבצ'יק לנהל את בית הספר לקואצ'ינג של מרכז ההשתלמויות של אוניברסיטת בר-אילן, ולאחר מכן נבחר להקים ולנהל את בית הספר לקואצ'ינג ביחידה ללימודי חוץ של הקריה האקדמית אונו.

במהלך עבודתו, הוא פיתח את שיטת האימון המנטלי FTC לתחומי זוגיות, ספורט ועסקים, והקים שתי קליניקות לטיפול בשיטה. לאורך השנים, עודד ליווה ארגונים כמנטור ומרצה בתחום החוסן המנטלי, ניהול, שיווק ומכירות, ביניהם בנק לאומי, שירותי בריאות כללית, בזק וצה"ל.

בשנת 2008 הצטרף לצוות המקצועי של נבחרת ישראל בכדורסל כמאמן מנטלי של הנבחרת. לאורך השנים ליווה באופן פרסונלי ספורטאים כמאמן מנטלי, בהם שחקני הכדורסל עומרי כספי, יובל זוסמן, נמרוד טשמן, דורי סהר, שחקן הכדורגל בן שהר והמתעמל, בעל מדליה אולמפית, ארטיום דולגופייט, וכן את נבחרת התעמלות המכשירים האולימפית.

בשנת 2012 הוביל את תוכנית הריאליטי "להציל את הנישואים" בערוץ עשר כיועץ בתחום מערכות היחסים.

ספריו 
 טביעת אצבע (2022) – ספר הבוחן את טביעת האצבע הייחודית שמאפיינת כל אדם באינטראקציה שלו עם אנשים ואירועים שונים.
 המסע בעקבות ה"את זה" (2011) – סיפור חיים אישי שנועד לספק לקוראים תובנות מרחיקות לכת כלפי חייהם, הן ברובד הרוחני והן ברובד הגשמי.

חיים אישיים 
נולד ברמת אפעל, בן לרינה ונפתלי קרבצ'יק, בעל עסק לציוד כיבוי אש, חילוץ והצלה. אב לשני בנים מנישואים ראשונים, ובת מנישואים שניים לגלית. בשנת 2009 נחשף לתורת הנפש היהודית בעקבות מפגש עם סטודנט בבר-אילן, החל לחקור את התחום ובהמשך חייו החליט לפנות לחיים של שמירת תורה ומצוות, ופנה לחזרה בתשובה. תהליך שהיווה חלק ביצירת שיטת FTC לחוסן מנטלי על בסיס תורת הנפש היהודית.

קישורים חיצוניים
 
 
 מאגר שיעורים של עודד קרבצ'יק – אתר ערוץ הידברות

הערות שוליים

כדורסלנים ישראלים
כדורסלני הפועל תל אביב
כדורסלני הפועל רמת גן
חוזרים בתשובה
ישראלים שנולדו ב-1966